Source: https://www.slov-lex.sk/pravne-predpisy/-/SK/ZZ/2003/525/20100501.html
Timestamp: 2020-08-06 19:59:07+00:00

Document:
525/2003 Z.z. - Zákon o štátnej správe starostlivos... - SLOV-LEX
525/2003 Z.z./
Časová verzia predpisu účinná od 01.05.2010 do 31.05.2010
Orgány štátnej správy pre tvorbu a ochranu životného prostredia1) (ďalej len „starostlivosť o životné prostredie“) sú:
Štátnu správu starostlivosti o životné prostredie vykonávajú obce v rozsahu ustanovenom osobitnými predpismi.2)
riadi a kontroluje výkon štátnej správy starostlivosti o životné prostredie, ktorú vykonávajú krajské úrady životného prostredia a inšpekcia,
vykonáva štátnu správu starostlivosti o životné prostredie v rozsahu ustanovenom osobitnými predpismi,3)
preskúmava rozhodnutia krajských úradov životného prostredia vydané v správnom konaní,
zriaďuje osobitné odborné organizácie, ktorých riaditeľov vymenúva a odvoláva minister životného prostredia a dáva súhlas krajským úradom životného prostredia na zriadenie osobitných odborných organizácií,
zabezpečuje v spolupráci s príslušnými ministerstvami a ostatnými ústrednými orgánmi štátnej správy odbornú prípravu zamestnancov krajských úradov životného prostredia, obvodných úradov životného prostredia, inšpekcie a obcí, ako aj overovanie ich kvalifikačných predpokladov na výkon niektorých funkcií,
riadi a kontroluje výkon štátnej správy vo veciach ochrany exemplárov, ktorú vykonávajú obvodné úrady životného prostredia.
spolupracuje s ústrednými orgánmi štátnej správy, ktoré sa podieľajú na plnení úloh vo veciach starostlivosti o životné prostredie,
koordinuje spoluprácu ústredných orgánov štátnej správy, medzinárodnú spoluprácu a proces integrácie do medzinárodných štruktúr pri plnení úloh vo veciach starostlivosti o životné prostredie.
Zriadenie a územné obvody krajských úradov životného prostredia a obvodných úradov životného prostredia
Na výkon miestnej štátnej správy starostlivosti o životné prostredie sa zriaďujú krajské úrady životného prostredia a obvodné úrady životného prostredia.
Krajské úrady životného prostredia a obvodné úrady životného prostredia vykonávajú štátnu správu starostlivosti o životné prostredie vo svojich územných obvodoch.
Sídla a územná pôsobnosť krajských úradov životného prostredia sú uvedené v prílohe č. 1 tohto zákona.
Sídla a územné obvody obvodných úradov životného prostredia sú uvedené v prílohe č. 1 tohto zákona.
Ministerstvo môže zriadiť na výkon štátnej správy starostlivosti o životné prostredie stále alebo dočasné pracovisko krajského úradu životného prostredia aj mimo sídla krajského úradu životného prostredia alebo stále, alebo dočasné pracovisko obvodného úradu životného prostredia aj mimo sídla obvodného úradu životného prostredia; zároveň určí územné obvody patriace do pôsobnosti stáleho alebo dočasného pracoviska krajského úradu životného prostredia alebo obce patriace do pôsobnosti stáleho alebo dočasného pracoviska obvodného úradu životného prostredia.
Krajský úrad životného prostredia vykonáva štátnu správu starostlivosti o životné prostredie podľa osobitných predpisov.4)
Krajský úrad životného prostredia plní ďalej tieto úlohy:
vykonáva v druhom stupni štátnu správu starostlivosti o životné prostredie vo veciach, v ktorých v správnom konaní v prvom stupni konajú obvodné úrady životného prostredia, ak osobitný predpis neustanovuje inak,
riadi a kontroluje výkon štátnej správy starostlivosti o životné prostredie uskutočňovanej obvodnými úradmi životného prostredia.
Krajský úrad životného prostredia zriaďuje so súhlasom ministerstva osobitné odborné organizácie5) na zabezpečenie odborných činností starostlivosti o životné prostredie.
Krajský úrad životného prostredia je služobným úradom štátnych zamestnancov, ktorí vykonávajú štátnu službu v krajskom úrade životného prostredia a v obvodných úradoch životného prostredia v jeho pôsobnosti; je zamestnávateľom zamestnancov, ktorí vykonávajú práce vo verejnom záujme v krajskom úrade životného prostredia a v obvodných úradoch životného prostredia v jeho pôsobnosti.
Obvodný úrad životného prostredia v prvom stupni vykonáva štátnu správu starostlivosti o životné prostredie podľa osobitných predpisov.4)
Obvodný úrad životného prostredia, ktorý je bez právnej subjektivity organizačne začlenený do krajského úradu životného prostredia, v administratívnosprávnom konaní koná samostatne.
Obvodný úrad životného prostredia plní ďalej tieto úlohy:
vykonáva v druhom stupni štátnu správu starostlivosti o životné prostredie vo veciach, v ktorých v správnom konaní v prvom stupni koná obec,
poskytuje obciam odbornú pomoc pri aplikácii právnych predpisov, podľa ktorých obec plní úlohy štátnej správy starostlivosti o životné prostredie,
upozorňuje obce na nedostatky, ktoré zistí v ich činnosti pri výkone štátnej správy starostlivosti o životné prostredie,
kontroluje výkon štátnej správy starostlivosti o životné prostredie v súlade s týmto zákonom,
vykonáva štátny dozor vo veciach dosiahnutia cieľov štátnej environmentálnej politiky na miestnej úrovni akciami, na ktoré bola poskytnutá podpora z Environmentálneho fondu.
Organizácia krajského úradu životného prostredia a obvodného úradu životného prostredia
Krajský úrad životného prostredia riadi a za jeho činnosť zodpovedá prednosta, ktorého vymenúva a odvoláva vláda Slovenskej republiky (ďalej len „vláda“) na návrh ministra životného prostredia. Prednosta krajského úradu životného prostredia je vedúcim služobného úradu.
Obvodný úrad životného prostredia riadi a za jeho činnosť zodpovedá prednosta, ktorého vymenúva a odvoláva prednosta krajského úradu životného prostredia so súhlasom ministra životného prostredia.
Krajské úrady životného prostredia a obvodné úrady životného prostredia môžu zriadiť pre štátnu správu starostlivosti o životné prostredie odbory alebo iné organizačné útvary.
Podrobnosti o organizácii krajského úradu životného prostredia ustanovuje štatút krajského úradu životného prostredia, ktorý vydá minister životného prostredia.
Podrobnosti o organizácii obvodného úradu životného prostredia ustanoví štatút obvodného úradu životného prostredia, ktorý vydá prednosta krajského úradu životného prostredia.
Na konanie vo veciach starostlivosti o životné prostredie sa vzťahujú všeobecné predpisy o správnom konaní,6) ak zákon neustanovuje inak.
V rozsahu svojej pôsobnosti a na základe osobitného zákona môžu krajské úrady životného prostredia a obvodné úrady životného prostredia vydávať pre svoj územný obvod všeobecne záväzné vyhlášky vo veciach starostlivosti o životné prostredie.7) Všeobecne záväzné vyhlášky krajských úradov životného prostredia a všeobecne záväzné vyhlášky obvodných úradov životného prostredia, ako aj smernice a iné organizačné akty, ktorými ministerstvo riadi výkon štátnej správy starostlivosti o životné prostredie uskutočňovaný krajskými úradmi životného prostredia, obvodnými úradmi životného prostredia, obcami a inšpekciou, uverejňujú sa vo Vestníku Ministerstva životného prostredia Slovenskej republiky.
Konanie o uložení pokuty vykoná orgán štátnej správy starostlivosti o životné prostredie, ktorý prvý začne konanie o pokute. Ak súčasne začne konanie o pokute na krajskom úrade životného prostredia, na obvodnom úrade životného prostredia a na inšpekcii a nedôjde medzi nimi k dohode o tom, kto konanie vykoná, je na ďalšie konanie príslušná inšpekcia.
Zamestnanci inšpekcie, krajských úradov životného prostredia, obvodných úradov životného prostredia a obcí, ktorí vykonávajú štátnu správu starostlivosti o životné prostredie, musia spĺňať osobitný kvalifikačný predpoklad. Získanie osobitného kvalifikačného predpokladu sa overuje skúškou.
Pokuty uložené orgánmi štátnej správy starostlivosti o životné prostredie sú príjmom Environmentálneho fondu.
Financovanie krajských úradov životného prostredia a obvodných úradov životného prostredia
Krajský úrad životného prostredia je rozpočtová organizácia.8)
Krajský úrad životného prostredia je finančnými vzťahmi zapojený na rozpočet ministerstva, ktoré voči nemu plní funkciu zriaďovateľa.
Obvodný úrad životného prostredia je finančnými vzťahmi zapojený na rozpočet krajského úradu životného prostredia, ktorý vo vzťahu k obvodnému úradu životného prostredia plní funkciu zriaďovateľa.
Krajské úrady životného prostredia a obvodné úrady životného prostredia na plnenie svojich úloh používajú majetok vo vlastníctve Slovenskej republiky, ktorý spravujú podľa osobitného predpisu.9)
vykonáva štátny dozor vo veciach starostlivosti o životné prostredie v rozsahu a za podmienok ustanovených osobitnými predpismi,10)
vykonáva miestnu štátnu správu na úseku integrovanej prevencie a kontroly znečisťovania životného prostredia podľa osobitného predpisu,11)
vykonáva ďalšiu činnosť vo veciach starostlivosti o životné prostredie v rozsahu osobitných predpisov,10)
vykonáva štátny dozor vo veciach dosiahnutia cieľov štátnej environmentálnej politiky na celoštátnej úrovni a na regionálnej úrovni akciami, na ktoré bola poskytnutá podpora z Environmentálneho fondu.
Inšpekcia sa člení na ústredie inšpekcie a jemu podriadené inšpektoráty životného prostredia (ďalej len „inšpektorát“).
Inšpekciu riadi a za jej činnosť zodpovedá generálny riaditeľ – vedúci služobného úradu, ktorého vymenúva a odvoláva vedúci služobného úradu ministerstva.
Inšpekcia na plnenie svojich úloh používa majetok vo vlastníctve Slovenskej republiky, ktorý spravuje podľa osobitného predpisu.9)
Ústredie inšpekcie a inšpektoráty vykonávajú štátnu správu starostlivosti o životné prostredie v rozsahu podľa § 9 ods. 1 vo svojich územných obvodoch.
Územným obvodom ústredia inšpekcie je územie Slovenskej republiky. Sídla a územné obvody inšpektorátov sú uvedené v prílohe č. 2 tohto zákona.
Generálny riaditeľ inšpekcie môže v odôvodnených prípadoch, najmä ak ide o pochybnosti o nepredpojatosti zamestnancov inšpektorátu, o podozrenie z nedodržania platných právnych postupov pri výkone kontroly alebo z dôvodu vykonávania špecifických úloh, poveriť inšpektorát vykonávať kontroly, uložiť opatrenia na nápravu a pokuty aj mimo sídla príslušného inšpektorátu.
Generálny riaditeľ môže zriadiť na výkon štátnej správy starostlivosti o životné prostredie podľa § 9 ods. 1 stále alebo dočasné pracovisko inšpektorátu aj mimo sídla inšpektorátu a zároveň určí územné obvody patriace do pôsobnosti dočasného alebo stáleho pracoviska inšpektorátu.
Podrobnosti o organizácii inšpekcie ustanovuje štatút, ktorý vydá minister životného prostredia.
Krajský úrad životného prostredia, obvodný úrad životného prostredia a inšpekcia pri výkone svojej činnosti spolupracujú navzájom, s inými štátnymi orgánmi, s orgánmi územnej samosprávy a s inými právnickými osobami a občianskymi združeniami pôsobiacimi vo veciach starostlivosti o životné prostredie.
Práva a povinnosti zo štátnozamestnaneckého pomeru štátnych zamestnancov,12) ktorí vykonávali k 31. decembru 2003 štátnu službu v krajských úradoch a okresných úradoch na úseku starostlivosti o životné prostredie, prechádzajú s účinnosťou od 1. januára 2004 z krajských úradov na krajské úrady životného prostredia a z okresných úradov na obvodné úrady životného prostredia.
Práva a povinnosti z pracovnoprávnych vzťahov zamestnancov,13) ktorí vykonávali k 31. decembru 2003 verejnú službu v krajských úradoch a okresných úradoch na úseku starostlivosti o životné prostredie, prechádzajú s účinnosťou od 1. januára 2004 z krajských úradov na krajské úrady životného prostredia a z okresných úradov na obvodné úrady životného prostredia.
V okrese, v ktorom ku dňu účinnosti tohto zákona nemožno zriadiť obvodný úrad životného prostredia, najmä z dôvodu nedostatočných priestorových, personálnych alebo organizačných podmienok, vykonáva štátnu správu starostlivosti o životné prostredie obvodný úrad životného prostredia susediaceho obvodu, ktorý určí ministerstvo.
Na obvodný úrad životného prostredia určený ministerstvom podľa odseku 3 prechádzajú aj práva a povinnosti podľa odsekov 1 a 2, ktoré mali prejsť na obvodný úrad životného prostredia, ktorý nebol zriadený.
Konania, v ktorých sa rozhoduje o právach a právom chránených záujmoch alebo povinnostiach právnických osôb alebo fyzických osôb na úseku starostlivosti o životné prostredie, začaté pred účinnosťou tohto zákona okresným úradom alebo krajským úradom, dokončí krajský úrad životného prostredia alebo obvodný úrad životného prostredia podľa územnej pôsobnosti.
Vykonávanie funkcií riaditeľov osobitných odborných organizácií [§ 2 ods. 1 písm. f)] sa od účinnosti tohto zákona považuje za vykonávanie funkcií vymenovaním.
zákon Slovenskej národnej rady č. 595/1990 Zb. o štátnej správe pre životné prostredie v znení zákona Slovenskej národnej rady č. 494/1991 Zb., zákona Slovenskej národnej rady č. 134/1992 Zb., zákona Národnej rady Slovenskej republiky č. 287/1994 Z. z., zákona Národnej rady Slovenskej republiky č. 222/1996 Z. z., zákona č. 237/2000 Z. z., zákona č. 553/2001 Z. z. a zákona č. 245/2003 Z. z.,
nariadenie vlády Slovenskej republiky č. 163/1992 Zb., ktorým sa ustanovujú predpoklady pre výkon funkcií v orgánoch štátnej správy pre životné prostredie, ktoré si vyžadujú osobitnú odbornú spôsobilosť v znení nariadenia vlády Slovenskej republiky č. 72/1996 Z. z. a nariadenia vlády Slovenskej republiky č. 157/1997 Z. z.,
písm. g) v časti II prílohy nariadenia vlády Slovenskej republiky č. 157/1997 Z. z. o osobitných kvalifikačných predpokladoch na výkon niektorých činností v krajských úradoch a okresných úradoch.
Zákon č. 76/1998 Z. z. o ochrane ozónovej vrstvy Zeme a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v znení zákona č. 408/2000 Z. z. a zákona č. 553/2001 Z. z. sa mení takto:
Zákon č. 223/2001 Z. z. o odpadoch a o zmene a doplnení niektorých zákonov v znení zákona č. 553/2001 Z. z., zákona č. 96/2002 Z. z., zákona č. 261/2002 Z. z., zákona č. 393/2002 Z. z., zákona č. 529/2002 Z. z., zákona č. 188/2003 Z. z. a zákona č. 245/2003 Z. z. sa mení takto:
Zákon č. 261/2002 Z. z. o prevencii závažných priemyselných havárií a doplnení niektorých zákonov sa mení takto:
Zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení zákona č. 245/2003 Z. z. sa mení takto:
V § 11 ods. 11 sa vypúšťa slovo „svojom“.
V § 16 ods. 1 písm. a) sa čiarka na konci nahrádza bodkočiarkou a vkladajú sa slová „§ 13 ods. 3 a § 14 ods. 3 a 4 platia rovnako,“.
V § 27 ods. 5 sa za slová „stupeň územnej ochrany navrhovaného územia európskeho významu“ vkladajú slová „vrátane územnej a časovej doby platnosti podmienok ochrany“.
Príloha č. 1 k zákonu č. 525/2003 Z. z.
Krajské úrady životného prostredia a obvodné úrady životného prostredia, ich sídla a územné obvody
Krajský úrad životného prostredia - sídlo Obvodný úrad životného prostredia - sídlo Okresy v jeho územnom obvode
I. Bratislava Bratislava Bratislava I
II. Trnava Trnava Trnava
III. Trenčín Trenčín Trenčín
IV. Nitra Nitra Nitra
V. Žilina Žilina Žilina
VI. Banská Bystrica Banská Bystrica Banská Bystrica
VII. Prešov Prešov Prešov
VIII. Košice Košice Košice I
Košice-okolie* Košice-okolie
Obvody spolu 46
Kraje spolu 8
*Sídlom Obvodného úradu životného prostredia Košice-okolie je mesto Košice.
§ 16 zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 139/2003 Z. z.
Zákon Národnej rady Slovenskej republiky č. 127/1994 Z. z. v znení neskorších predpisov.
§ 67 písm. t) zákona č. 543/2002 Z. z.
Zákon Slovenskej národnej rady č. 295/1992 Zb. o niektorých opatreniach v miestnej samospráve a v štátnej správe v znení zákona Národnej rady Slovenskej republiky č. 277/1994 Z. z.
§ 21 ods. 1 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov.
Zákon č. 245/2003 Z. z.
§ 1 Orgány štátnej správy pre tvorbu a ochranu životného prostredia
§ 3 Zriadenie a územné obvody krajských úradov životného prostredia a obvodných úradov životného prostredia
§ 4 Krajský úrad životného prostredia
§ 6 Organizácia krajského úradu životného prostredia a obvodného úradu životného prostredia
§ 7 Spoločné ustanovenia
§ 8 Financovanie krajských úradov životného prostredia a obvodných úradov životného prostredia
§ 9 Inšpekcia
§ 10 Pôsobnosť inšpekcie
§ 11 Spolupráca
Čl. XVI Účinnosť
462/2004 Z. z. Vyhláška Ministerstva životného prostredia Slovenskej republiky, ktorou sa ustanovujú podrobnosti o osobitných kvalifikačných predpokladoch na výkon niektorých činností na úseku starostlivosti o životné prostredie
Číslo: 525/2003 Z. z.
Názov: Zákon o štátnej správe starostlivosti o životné prostredie a o zmene a doplnení niektorých zákonov
3. 01.02.2004 - 30.06.2004 17/2004 Z. z.
5. 01.01.2005 - 31.03.2005 587/2004 Z. z.
6. 01.04.2005 - 31.12.2007 15/2005 Z. z.
7. 01.01.2008 - 30.04.2010 569/2007 Z. z.
8. 01.05.2010 - 31.05.2010 119/2010 Z. z.
9. 01.06.2010 - 31.10.2012 137/2010 Z. z.
10. 01.11.2012 - 31.12.2012 321/2012 Z. z.
11. 01.01.2013 - 30.09.2013 345/2012 Z. z.
12. 01.10.2013 - 31.10.2013 180/2013 Z. z.
13. 01.11.2013 - 31.12.2013 319/2013 Z. z.
14. 01.01.2014 - 31.07.2015 506/2013 Z. z.
15. 01.08.2015 - 31.12.2018 128/2015 Z. z.
16. 01.01.2019 - 312/2018 Z. z.

References: § 9
 § 9
 § 11
 § 16
 § 14
 § 27

§ 16

§ 67

§ 21

§ 1

§ 3

§ 4

§ 6

§ 7

§ 8

§ 9

§ 10

§ 11